Diari Oficial de la Generalitat Valenciana


Sumari del DOGV 8798, del 27-04-2020 (2020/2989)

RESOLUCIÓ de 15 d'abril de 2020, de la Conselleria d'Hisenda i Model Econòmic, per la qual s'autoritza una generació de crèdits en la línia de subvenció S8302, " Subvencions indemnització a la Generalitat per la restitució de fons públics indegudament disposats," del capítol 4 del programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, per import total de 30.920,38 euros (Exp.22.001/20-013).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8798

Data del DOGV
:   27-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2989


Data del document
:   15-04-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 15 d'abril de 2020, de la Conselleria d'Hisenda i Model Econòmic, per la qual s'autoritza una generació de crèdits en la línia de subvenció S8302, " Subvencions indemnització a la Generalitat per la restitució de fons públics indegudament disposats," del capítol 4 del programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, per import total de 30.920,38 euros (Exp.22.001/20-013). [2020/2989]  
La disposició addicional díhuit de la Llei 10/2019, de 27 de desembre, estableix que, durant 2020, en matèria de cooperació internacional al desenvolupament, els ingressos obtinguts de la recuperació d'actius, segons sentències judicials fermes, que ordenen el reintegrament de fons públics indegudament disposats, quedaran afectes al pressupost de la conselleria competent en aquesta matèria, i seran destinats al compliment de finalitats de cooperació internacional al desenvolupament.  
Dictada la sentència 8/2015, de 12 de novembre de 2015, modificada, parcialment, per la de la Sala de Justícia 11/2016, de 21 de setembre, en el procediment de reintegrament per dèficit comptable número c-192/2013, del Tribunal de Comptes, i mitjançant diligència d'ordenació de 19 de desembre de 2019, s'ha ordenat una transferència per import de 27.000 euros, des del compte de depòsits de consignacions judicials del Tribunal de Comptes al corresponent compte de la Generalitat. Així mateix i en relació amb l'expedient de diligències prèvies 1743/2011, s'han produït ingressos que corresponen, 2.003,42 euros a l'abonament per part del Tribunal Superior de Justícia, Sala Civil i Penal de València per embargament en el ?Cas Fons de Cooperació?, i uns altres 2.916,96 euros a pagaments realitzats pels condemnats.  
Per tot això, i atés que el pressupost inicial d'ingressos ja inclou una previsió de 1.000 euros per aquest concepte que figuren com a despesa afecta al capítol 4 del programa 134.10 Cooperació internacional al desenvolupament, línia de concurrència competitiva S8302 ?Subvencions indemnització a la Generalitat per la restitució de fons públics indegudament disposats?, la Conselleria de Participació, Transparència, Cooperació i Qualitat Democràtica, proposa generar crèdits en aquest programa i línia de subvenció, per import de 30.920,38 euros a què ascendeix la diferència.  
A aquest efecte i en virtut del que es disposa en l'article 50 d) de la Llei 1/2015, d'hisenda pública, sector públic instrumental i subvencions i dels articles 21 i 24 de la Llei 10/2019, de pressupostos de la Generalitat per a l'exercici 2020, la Conselleria d'Hisenda i Model Econòmic adopta la següent resolució:  
  
Primer  
Autoritzar un augment en el pressupost d'ingressos en l'aplicació 390.99 Altres ingressos, per import de 30.920,38 euros.  
  
Segon  
Autoritzar una generació de crèdits en el pressupost de despeses, en l'aplicació pressupostària 28.50.37.272.77.9 per import de 30.920,38 euros, per a incrementar, en l'annex de subvencions corrents del programa 134.10, la dotació de la línia S8302, que es detalla a continuació:  
  
Tercer  
Com a conseqüència de l'import generat, es modifiquen en la FP3 del programa 134.10 les dades relatives a l'aplicació d'ingrés 390.99, que queden establides en els termes següents:   
València, 15 d'abril de 2020.- El conseller d'Hisenda i Model Econòmic: Vicent Soler i Marco.